|  |  |  |  |  |  |
| --- | --- | --- | --- | --- | --- |
| MÄÄRUS | | | | EELNÕU | |
| Kadrina | | 18. detsember 2024 nr | | |
|  | |  | | | |

Kadrina Vallavolikogu 28.04.2021 määruse nr 58

„Sotsiaalhoolekandelise abi andmise kord“ muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 5 ja lõike 2 ning sotsiaalhoolekande seaduse § 14 lõike 1, § 156 lõike 39 alusel.

**§ 1. Määruse muutmine**

Kadrina Vallavolikogu 28.04.2021 määruses nr 58 „Sotsiaalhoolekandelise abi andmise kord“ muudetakse § 23 ja sõnastatakse järgmiselt:

„**§ 23. Täiendavad vajaduspõhised sotsiaalteenused**

(1) Ametiasutus korraldab võimalusel isikule tema abivajadusest lähtuvalt muid toetavaid sotsiaalteenuseid, mis tulenevad seadusest või isiku tegelikust abivajadusest.

(2) Täiendavad sotsiaalteenused on:

1) erialaspetsialisti nõustamis- ja teraapiateenus;

2) tugirühmad ja tugiprogrammid;

3) vanemluskoolitus;

4) kriisiabi, sh laste leinalaager;

5) muud teenused.

(3) Teenuse määrab isikule sotsiaalosakonna ametnik isiku avalduse ja tema abivajaduse hindamise alusel kuni kuueks teenuskorraks kalendriaastas.

(4) Teenust rahastatakse osaliselt või täielikult valla eelarvest.

(5) Teenuse saaja poolt tasutava osa suurus oleneb teenuse maksumusest ning tema majanduslikust olukorrast.“

**§ 2. Määruse jõustumine**

Määrus jõustub kolmandal päeval pärast Riigi Teatajas avaldamist.

|  |
| --- |
| (allkirjastatud digitaalselt) |
| Madis Viise |
| vallavolikogu esimees |

Seletuskiri

Alates 2021. aasta septembrist on Sotsiaalministeerium jaganud taotlusvooru kaudu KOV-idele raha vaimse tervise teenuse pakkumiseks.

Et muuta rahastusmehhanism püsivamaks ning anda KOV-idele suuremat iseseisvust sobivate teenuste pakkumisel, jõustub 01. jaanuaril 2025 jõustub Sotsiaalhoolekande seaduse (SHS) muudatus ning raha ei jaotata enam iga-aastase toetusvooru kaudu, vaid läbi KOV toetusfondi.

KOV võib toetust kasutada vaimse tervise teenuste, see tähendab psühholoogilise ja psühhosotsiaalse abi korraldamiseks ja seadusemuudatusega luuakse õiguslik alus, et KOV saaks kanda STAR-i andmed isikule vaimse tervise teenuse osutamise kohta.

Toetusfondi eelarve on 1 542 000 eurot aastas ja mis jaotatakse KOV-ide vahel proportsionaalselt elanike arvule. Minimaalne toetus KOV-i kohta on vähemalt 1/250 (6000 eurot) ja maksimaalne kuni 1/16 (96 000 eurot) kogu toetuse mahust.

Ehkki seadusemuudatus jõustub 01.01.2025, saab toetusfondist eraldatud vahendid kasutusele võtta igal ajal peale korra kehtestamist.

Samas jääb seadusemuudatusega vaimse tervise teenuste pakkumine KOV-idele vabatahtlikuks ning KOV saab ise otsustada, kuidas ja milliseid tegevusi teeb, kuid toetusfondi rahasid saab kasutada vaid kehtiva korra olemasolul.

Psühholoogiline abi on vastava väljaõppega (psühholoogia bakalaureuse- või magistrikraadiga, kutsetunnistusega spetsialist) psühholoogi rakendatav professionaalne tegevus, parandamaks vaimset tervist ja heaolu.

Psühhosotsiaalne abi on inimeste psühhosotsiaalset heaolu parandavad tegevused ja teenused, mida pakuvad oma pädevuse piires selleks asjakohase ettevalmistuse saanud isikud (nt kogemusnõustamine, teraapiad, tugigrupid).

Asjakohaseks ettevalmistuseks loetakse piisavat hariduslikku ja kutsealast ettevalmistust, kui see loob eeldused professionaalseks ja kvaliteetseks teenuseosutamiseks.

Kadrina Vallavalitsus on saanud taotlusvooru kaudu vaimse tervise teenuse pakkumiseks

2022. aastal 1228 eurot (2 kuud)

2023. aastaks 18.651

2024. aastal oli projekti abikõlblike kulude kogumaksumus 19 670eurot, millest toetus määras 70% oli **13 769** eurot, KOV omaosalus 5901 eurot.

Siiri Sammel

sotsiaalosakonnajuhataja

siiri.sammel@kadrina.ee